Document ID: /roh_data/filtered/fineweb-2-filterrobots_roh.jsonl.gz/1272

Ils emprims 5 mais da quest onn èn arrivads en l’Italia radund 10% dapli fugitivs ch’il 2014. L'onn passà ha il stadi dumbrà en l'entir onn 170'000 fugitivs.
Sustegn da l’UE frunta resistenza
Per gidar ils pajais da recepziun principals vul la Cumissiun da l’UE reparter 40’000 fugitivs da l’Italia e la Grezia sin auters stadis commembers. Quels però n’èn betg d’accord cun quai: actualmain dat l’Italia albiert a radund 84’000 fugitivs, ils centers da dimora èn surchargiads.
RR novitads 08:00